מאיה ערד יסעור

מאיה ערד יסעור (נולדה ב-25 ביוני 1976) היא מחזאית ישראלית. מחזותיה הופקו ויצאו לאור בישראל וברחבי העולם. מאיה ערד יסעור נולדה וגדלה ברמת-גן, למדה בתיכון חדש תל אביב במגמות צילום וקולנוע והיא בעלת תואר ראשון בתקשורת ותיאטרון מהאוניברסיטה העברית בירושלים. בשנים 2007–2013 התגוררה באמסטרדם, שם סיימה תואר שני בהצטיינות בדרמטורגיה (תיאטרון) באוניברסיטת אמסטרדם. עם תום לימודי תואר שני באוניברסיטת אמסטרדם עשתה את הסטאז' שלה אצל הדרמטורג ההולנדי Tom Blokdijk בכתיבת העיבוד הבימתי של הבמאי Johan Simons (אנ') לסרט "הזלילה הגדולה" (קופרודוקציה של NT Gent וקבוצת התיאטרון של אמסטרדם, הולנד-בלגיה, 2010), ושימשה דרמטורגית לעיבוד בימתי לסרט "רוקו ואחיו" של ויסקונטי בפרויקט תיאטרון חינוכי של קבוצת התיאטרון של אמסטרדם, (היום ITA). התזה שלה, שעסקה בפוטנציאל גוף השחקן לשמש סוכן נרטולוגי ממקד, התפרסמה כספר בשם "Focalizing Bodies" בהוצאה הגרמנית Tectum Der Wissenschaftsverlag. לאחר הסטאז' עבדה כדרמטורגית-הפקה לצד יוצרים שונים. היא שימשה דרמטורגית בארבעה מופעים של הבמאית הסרבית-הולנדית סניה מיטרוביץ' (Sanja Mitrović) בהולנד, בצרפת ובפורטוגל. ב-2009 פגשה את הבמאי הצעיר אילאי דן בור (הו') ויחד הם התחילו תהליך מחקרי של זהות יהודית וישראלית, שהניב סדרה של שש הצגות בשם "החגיגה המובטחת" (Het Beloofde Feest) בה שימשה דרמטורגית-הפקה. הצגות הסדרה זכו בפרסים והשתתפו בפסטיבלים ברחבי אירופה. ב-2012 אצרה יחד עם אילאי דן בור פסטיבל קונטקסט לסדרת ההצגות בתיאטרון פרסקטי באמסטרדם. ב-2010 כתבה את המחזה "Diamond Stars" על שני פליטים התלויים מחוץ לגורד שחקים בעיר מערבית, מנקים את החלונות בסנפלינג וסוגרים חשבונות עבר, בעוד אנשי המשרדים המערביים צופים בהם דרך החלון. המחזה זכה במקום הראשון בתחרות של המכון הבינלאומי לתיאטרון של אונסק"ו, וזיכה את ערד יסעור בפרס כספי ובקריאה מבוימת של המחזה בתיאטרון בריימרהאבן בגרמניה. עם חזרתה לישראל ב-2013 הזמין ממנה אילן רונן מחזה בנושא טרור עבור פרויקט של איחוד תיאטרוני אירופה. היא כתבה את "אלוהים מחכה בתחנה" שעלה ב"הבימה" בבימויו של שי פיטובסקי. ההפקה השתתפה בפסטיבלים בצרפת ובגרמניה. המחזה זיכה אותה בפרס "הבימה" על-שם אלה דן ליוצרים בתחילת דרכם והיא הייתה מועמדת עבורו לפרס המחזאי בטקס פרסי התיאטרון הישראלי של 2014. המחזה תורגם לצרפתית, לגרמנית, לפולנית ולאנגלית, זכה להפקות נוספות בתיאטרונים באירופה ויצא לאור בכתבי עת אירופיים. ב-2015 הזמין ממנה אילן רונן מחזה נוסף לציון עשרים שנה לרצח יצחק רבין. היא כתבה את "עשר דקות מהבית" שעלה ב"הבימה", בבימוי שי פיטובסקי. ב-2016 עלה בבכורה עולמית המחזה "Diamond Stars" (שכתבה ב-2010) בתיאטרון Upstream בסנט לואיס שבמיזורי, ארצות הברית. את המחזה, שערד יסעור שינתה את שמו ל–"Suspended" (תלויים), ביימה לינדה קנדי. ערד יסעור הייתה מועמדת עבורו לפרס התיאטרון בסנט לואיס בקטגוריה Outstanding New Play. המחזה פורסם במלואו בכתב העת "תיאטרון". היו לו שתי הפקות בגרמניה: בדוייטשס תיאטר גטינגן ובתיאטרון טליה בהמבורג והוא תורגם ויצא לאור בסינית. הפקה ישראלית של המחזה הגיעה רק ב-2019, כשהבמאי יגאל זקס העלה אותו בפסטיבל עכו. ב-2022 הפקה גרמנית נוספת של המחזה עלתה בתיאטרון קיל. ב-2018 זכה המחזה הרביעי שלה, "אמסטרדם", בפרס השטוקמרקט של פסטיבל תיאטר-טרפן (אנ') בברלין, שזיכה אותה גם בחוזה לכתיבת המחזה הבא שלה בתיאטרון שאושפיל קלן. המחזה מגולל את קורותיה של כנרת ישראלית בחודש התשיעי להריונה במהלך 24 שעות מהרגע שבו הונח על סף דלת דירתה באמסטרדם חשבון גז מצטבר שלא שולם מאז שנת 1944. ביוני 2018 הוצגה קריאה מבוימת של המחזה בפריז וביולי 2018 עלה המחזה בבכורה עולמית בתיאטרון חיפה, בבימויה של מור פרנק. המחזה תורגם לאנגלית, גרמנית, צרפתית, איטלקית, יוונית, סרבו-קרואטית, רוסית, נורווגית ופינית והיו לו הפקות בלונדון, גרמניה, צרפת, קפריסין, פינלנד ואוסטריה, קריאות מבוימות בפסטיבלים בצרפת, אוסטריה ופינלנד, גרמניה וארצות הברית. כמו כן, שודר המחזה כתסכית ברדיו הצרפתי פרנס קולטור, ויצא לאור כספר בהוצאה אנגלית, בהוצאה צרפתית, בהוצאה איטלקית ובאנתולוגיה רוסית. בסך הכול היו למחזה "אמסטרדם" נכון לשנת 2023 כתשע-עשרה הפקות ושבע קריאות מבוימות ברחבי העולם. במהלך 2020 עלו בגרמניה שני מחזות נוספים של ערד יסעור: "רעד קל בכנף" עלה בבכורה עולמית בתיאטרון שאושפיל קלן תחת הכותרת BOMB בבימוי לילי סייקס. כמה חודשים אחר-כך עלה המחזה "המבקשים לצאת" תחת הכותרת Blaue Stille בבכורה עולמית בתיאטרון המחוזי של שוואביה בממינגן בבימויה של ספיר הלר. בשנת 2022 קיבלה מאיה את פרס רוזנבלום לאמנויות הבמה על הישגים מבטיחים וחדשנות דרמטורגית. בשנת 2023 עלה המחזה שלה טריאז' בתיאטרון בית ליסין בבימוי אילן רונן, והפקה נוספת של "רעד קל בכנף" עלתה בתיאטרון ליבק בגרמניה בבימוי ספיר הלר. בעקבות הטבח ב-7 באוקטובר כתבה מחזה קצר בשם "איך להישאר הומניסטית אחרי טבח ב-17 צעדים" שיצא לאור והוצג בתיאטראות שונים בישראל, באירופה ובארצות הברית. בשנת 2017 החלה בלימודי דוקטורט בחוג לתיאטרון, בפקולטה לאמנויות של אוניברסיטת תל אביב. היא חוקרת נרטולוגיה של מופע כדרמטורגיה. מתגוררת בתל אביב עם בן-זוגה ושני ילדיהם. איך להישאר הומניסטית אחרי טבח ב-17 צעדים תיאטרון יפו (2023). במאית: ספיר הלר. טריאז' תיאטרון בית לסין (2023). במאי: אילן רונן. המבקשים לצאת בכורה עולמית: התיאטרון המחוזי של שוואביה בממינגן, גרמניה (2020) רעד קל בכנף (BOMB) בכורה עולמית: שאושפיל קלן, גרמניה, במאית: לילי סייקס (2020) הפקה שנייה: תיאטרון ליבק בגרמניה בבימוי ספיר הלר (2023) אמסטרדם הפקה ראשונה: תיאטרון חיפה, במאית: מור פרנק (2018). הפקה שנייה: פולקסתיאטר מינכן, גרמניה, במאית: ספיר הלר (2019) הפקה שלישית: תיאטרון קיל, גרמניה. במאי: יושוע רזינג (2019) הפקה רביעית: Orange Tree Theatre לונדון, במאי: Matthew Xia הפקה חמישית: University of South California, Los Angeles. במאית: לילך דקל-אבנרי (2019) הפקה ששית: תיאטרון One בניקוסיה, קפריסין (2020) הפקה שביעית: תיאטרון ולטימון בהלסינקי, פינלנד (2020) קריאות מבוימות: Theatertreffen Stückemarkt בברלין, במאית: פרדריקה הלר (מאי 2018). קריאות במרסיי ובפריז (יוני 2018) ובפסטיבל אביניון במסגרת חגיגות צרפת-ישראל (יולי 2018). זוכה פרס תיאטר-טרפן שטוקמרקט 2018. הועלה ללא קהל על ידי תלמידי תוכנית המצטיינים של החוג לאמנות התיאטרון באוניברסיטת תל אביב במרץ 2021, בזמן מגפת הקורונה ושודר באינטרנט. תלויים הפקה ראשונה: Upstream Theatre, סנט לואיס, ארצות הברית, במאית: לינדה קנדי (2016). הפקה שנייה: Deutsches Theater, גטינגן, במאי: יאקוב וייס (2018). הפקה שלישית: Thalia Theater המבורג, במאי: Alek Niemiro . הפקה רביעית: פסטיבל עכו. במאי: יגאל זקס במסגרת אנסמבל קבוצת עבודה. קריאות מבוימות: Stadttheater Bremerhaven בגרמניה, Det Norske Teatret באוסלו, נורווגיה (במאים: Øystein Ulsberg Brager וPhilip Thorne)‏, Blank Theatre בלוס אנג'לס, במאית: ניקול דומינגז. זוכה פרס ראשון בתחרות המכון הבינלאומי למחזאות של אונסק"ו. יצא לאור בכתב העת "תיאטרון" (מאי 2018). עשר דקות מהבית הפקה: תיאטרון הבימה, במאי: שי פיטובסקי (2015). אלוהים מחכה בתחנה הפקה ראשונה: תיאטרון הבימה, במאי: שי פיטובסקי (2014). הפקה שנייה: Volkstheater Vienna, במאי: חנן ישי (2015). הפקה שלישית: Staatsschauspiel Dresden, גרמניה, במאית: פינאר קרבולוט (2016). הפקה רביעית: Theater Paderborn, גרמניה (2017). הפקה חמישית, תיאטרון קיל בגרמניה(2023) הפקה שישית, תיאטרון היילברון בגרמניה (2024) יצא לאור בכתב העת הגרמני לתיאטרון Theater Der Zeit‏ (2016) ובכתב העת הפולני Dialog ‏(2017). קריאה מבוימת באקדמיה לאמנויות של ברלין במסגרת תוכנית מחזאים גרמניה-ישראל, במאית: פרדריקה הלר (2015). Focalizing Bodies: Visual Narratology in the Post-Dramatic Theatre. Tectum Wissenschaftsverlag, 2011. ISBN 382885351X קינר, גד (קיסינגר). 2018. "מחזאית ישראלית זרה: מפגש עם מאיה ערד יסעור, יוצרת מקומית אחרת", בתוך: תיאטרון – רבעון לתיאטרון עכשווי, גיליון 44, מאי, עמ' 54–55 יסעור ערד, מאיה. 2018. "תלויים, מחזה", בתוך: תיאטרון – רבעון לתיאטרון עכשווי, גיליון 44, מאי, עמ' 56–92 "מתוך סיכום חוות הדעת של ועדת השופטים של פורום המחזאים הבינלאומי של מכון התיאטרון הבינלאומי", בתוך: תיאטרון – רבעון לתיאטרון עכשווי, גיליון 44, מאי, עמ' 93 קינר גד (קיסינגר). "בין שמיים לארץ. בין אמסטרדם להבימה. פליטים: שיחה עם מאיה ערד יסעור". בתוך: תיאטרון – רבעון לתיאטרון עכשווי, גיליון 44, מאי, עמ' 94–104 "מחזותיה של מאיה ערד יסעור: ביצוע", בתוך: תיאטרון – רבעון לתיאטרון עכשווי, גיליון 44, מאי, עמ' 105 Solange es Checkpoints Gibt. Die israelische Dramatikerin Maya Arad über ihr Stück „Gott wartet an der Haltestelle“ im Gespräch mit Mehdi Moradpour, in: Theater der Zeit, Heft Nr. 1, Januar 2016, p.44-45 Arad, Maya. 2016. Gott Wartet an der Haltestelle, Deutsch: Matthias Naumann. In: : Theater der Zeit, Heft Nr. 1, Januar, pp. 46-58 Arad Yasur, Maya. 2017. Bóg czeka na peronie, Polskie: Agnieszka Olek. Wewnątrz: Dialog: Miesięcznik Poświęcony Dramaturgii Współczesnej, Czerwiec, strona 183-217 מדיה וקבצים בנושא מאיה ערד יסעור בוויקישיתוף מאיה ערד יסעור, באתר מחזאי ישראל מאיה ערד יסעור, באתר תיאטרון הבימה Arad Yasur, Maya, באתר International Performing Rights מאיה ערד יסעור, הדרמטורגיה של הבלתי צפוי, כתב העת המקוון מעקף: למחול, מיצג ותיאטרון חזותי, גיליון מס' 11, המופע הפדגוגי ריאיון עם ערד יסעור בכתב העת הגרמני Theater der Zeit, ינואר 2016 מיה אשרי, "איכשהו הולנד חמקה מהקטלוג של מדינת שואה. זה משהו מודחק לחלוטין", באתר הארץ, 2 בספטמבר 2018 נירית אנדרמן, מאיה ערד יסעור כתבה מחזה בשבח ההומניזם: "צריך לשמור על האנושיות בשביל החברה", באתר הארץ, 2 בינואר 2024 מאיה ע. יסעור, איך להישאר הומניסטית אחרי טבח ב-17 צעדים, באתר הארץ, 28 בנובמבר 2023 המועמדים לפרס התיאטרון הישראלי 2014, באתר פרס התיאטרון הישראלי מיה אשרי, המחזאית מאיה ערד-יסעור זכתה בפרס בפסטיבל בברלין, באתר הארץ, 15 במאי 2018 מאיה ערד זכתה בפסטיבל תיאטר-טרפן, באתר theaterkrant מיה אשרי, "איכשהו הולנד חמקה מהקטלוג של מדינת שואה. זה משהו מודחק לחלוטין", באתר הארץ, 2 בספטמבר 2018 ננו שבתאי, קשה וכדאי לצפות ב"איך להישאר הומניסטית אחרי טבח ב–17 צעדים", באתר הארץ, 25 בספטמבר 2024 התוכניה